pythainlp/thai-wiki-dataset-v4 huggingface dataset:
วัดลำดวน (อำเภอเมืองหนองคาย)

วัดลำดวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขง ในตำบลในเมือง อำเภอเมืองหนองคาย จังหวัดหนองคาย
วัดลำดวนสร้างขึ้นเมื่อประมาณ พ.ศ. 2092 เดิมชื่อว่า วัดดำดวน หลักฐานที่ได้มาจากประวัติวัดศรีเมือง ซึ่งเขียนโดย พระธามไตรโลกาจารย์ (รักษ์ เรวโต) อดีตเจ้าอาวาสวัดศรีเมือง ต่อมาได้เปลี่ยนชื่อจากวัดดำดวนเป็น "วัดลำดวน" เพราะมีต้นลำดวนขนาดใหญ่อยู่บริเวณวัดด้านทิศใต้ของวัด (ปัจจุบันล้มต้นไปแล้ว) วัดได้รับพระราชทานวิสุงคามสีมาเมื่อวันที่ 16 มิถุนายน พ.ศ. 2549
ปูชนียวัตถุที่สำคัญ คือ "หลวงพ่อพระบุญคุ้ม" เป็นพระพุทธรูปขนาดใหญ่ สร้างด้วยคอนกรีตเสริมเหล็ก หน้าตักขนาด 9 เมตร มีความสูงจากพื้นดิน 13 เมตร หันหน้าไปยังฝั่งสาธารณรัฐประชาธิปไตยประชาชนลาว ประดิษฐานอยู่บนวิหารชั้นสอง ชั้นแรกของวิหารเป็นส่วนของวิหารประดิษฐาน "หลวงพ่อศิลาคำ" ชั้นที่สองบริเวณหลังคาวิหารเป็นที่ประดิษฐานขององค์หลวงพ่อพระบุญคุ้ม โดยบริเวณชั้นสองเป็นจุดชมวิว
วัดยังมี "เจดีย์ศรีสารพัดนึก" สร้างด้วยอิฐถือปูน ฐานเป็นรูปสี่เหลี่ยมย่อมุมไม้สิบสอง ลักษณะทรงระฆังคว่ำ ประเมินกันว่าน่าจะมีอายุไม่น้อยกว่า 200 ปี
เอฟเอคัพ รอบชิงชนะเลิศ 2022

เอฟเอคัพ รอบชิงชนะเลิศ ปี 2022 เป็นรอบชิงชนะเลิศของเอฟเอคัพ ฤดูกาล 2021–22 ซึ่งจะจัดขึ้นในวันที่ 14 พฤษภาคม ค.ศ. 2022 ที่สนามกีฬาเวมบลีย์ในกรุงลอนดอน ประเทศอังกฤษ โดยจะเป็นการพบกันระหว่างเชลซีกับลิเวอร์พูล ซึ่งเป็นคู่ชิงชนะเลิศคู่เดียวกันกับในอีเอฟแอลคัพ 2022 นัดชิงชนะเลิศ นี่เป็นครั้งที่สองที่คู่ชิงชนะเลิศในอีเอฟแอลคัพและเอฟเอคัพเป็นคู่เดียวกัน หลังจากที่อาร์เซนอลและเชฟฟีลด์เวนส์เดย์เคยพบกันในนัดชิงชนะเลิศทั้งสองรายการใน ค.ศ. 1993 การแข่งขันนี้จัดโดยสมาคมฟุตบอลอังกฤษ (เอฟเอ) และเป็นรอบชิงชนะเลิศครั้งที่ 141 ของเอฟเอคัพ ซึ่งเป็นการแข่งขันฟุตบอลถ้วยที่เก่าแก่ที่สุดในโลก นัดนี้จะมีการถ่ายทอดสดทางโทรทัศน์ในสหราชอาณาจักรทางช่องฟรีทีวี BBC One และ ITV และจะถ่ายทอดสดสัญญาณเสียงวิทยุทาง BBC Radio 5 Live และ talkSPORT
ผู้ชนะจะได้สิทธิ์เข้ารอบสำหรับรอบแบ่งกลุ่มของ ยูฟ่ายูโรปาลีก ฤดูกาล 2022–23. พวกเขายังจะเผชิญหน้ากับทีมแชมเปียนส์ พรีเมียร์ลีก ฤดูกาล 2021–22 ใน เอฟเอคอมมิวนิตีชีลด์ 2022, เว้นแต่ทีมที่จะเป็นแชมป์, ซึ่งทีมที่แพ้จะเจอกับทีมแชมป์พรีเมียร์ลีก. ทีมที่ชนะควรอยู่ในพื้นที่ห้าอันดับแรกของ พรีเมียร์ลีก ฤดูกาล 2021–22, อันดับ ยูโรปาลีก จะตกอยู่กับทีมอันดับที่หก พรีเมียร์ลีก.
เส้นทางสู่นัดชิงชนะเลิศ.
เชลซี.
ในฐานะทีมจากพรีเมียร์ลีก, เชลซีเข้าสู่การแข่งขันในรอบที่สาม. พวกเขาเอาชนะเชสเตอร์ฟีลด์ที่ บ้าน ในรอบที่สาม.
พวกเขาเอาชนะ พลีมัท อาร์ไกล์ ที่ บ้าน ในรอบที่สี่. พวกเขาเอาชนะลูตัน ออกไปเยือนในรอบที่ห้า. พวกเขาเอาชนะมิดเดิลส์เบรอที่ สนามกีฬาริเวอร์ไซด์ ในรอบก่อนรองชนะเลิศ. ที่สนามกลาง สนามกีฬาเวมบลีย์, เชลซีชนะคริสตัล พาเลซในรอบรองชนะเลิศ.
ลิเวอร์พูล.
ในฐานะทีมจากพรีเมียร์ลีก, ลิเวอร์พูลเข้าสู่การแข่งขันในรอบที่สาม. พวกเขาเอาชนะชรูส์บรีทาวน์ที่ แอนฟีลด์, สนามเหย้าของพวกเขา, ในรอบที่สาม. ในรอบที่สี่, พวกเขาเอาชนะคาร์ดิฟฟ์ซิตี 3-1. พวกเขาเอาชนะนอริชซิตีก็ยังอยู่ในบ้านในรอบที่ห้า. พวกเขาเอาชนะนอตทิงแฮมฟอเรสต์ที่ ซิตีกราวด์ ในรอบก่อนรองชนะเลิศ. ก่อนจะเอาชนะ แมนเชสเตอร์ซิตี ที่สนามกีฬาเวมบลีย์.
แมตช์.
รายละเอียด.
<onlyinclude></onlyinclude>
</onlyinclude>
สถิติ.
<templatestyles src="Col-begin/styles.css"/>
หมายเหตุ.
<templatestyles src="Reflist/styles.css" />
วัดลำดวน (อำเภอท่าบ่อ)

วัดลำดวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านเดื่อ อำเภอท่าบ่อ จังหวัดหนองคาย
วัดลำดวนตั้งวัดเมื่อ พ.ศ. 2325 ตั้งอยู่ห่างจากลำน้ำห้วยเสียวห่างออกมาทางด้านทิศตะวันตก ประมาณ 200 เมตร ตามประวัติวัดกล่าวว่า เดิมชื่อ วัดบ้านเดื่อ ได้รับพระราชทานวิสุงคามสีมาเมื่อ พ.ศ. 2412 
จากการสอบถามเจ้าอาวาสวัดลำดวน กล่าวว่า เดิมเป็นฐานอาคารก่อด้วยอิฐดินเผาหลังคาเครื่องไม้มุงกระเบื้องดินเผา ต่อมาทำการรื้อออกทั้งหมด แล้วทำการสร้างอาคารอุโบสถหลังใหม่แทนหลังเดิม ดังปรากฏหลักฐานในปัจจุบัน ห่างจากอุโบสถออกมาทางด้านทิศตะวันตกประมาณ 100 เมตร มีบ่อน้ำช่วงบนกรุอิฐดินเผา ส่วนช่วงล่างกรุด้วยศิลาแลง 1 บ่อ ขนาดเส้นผ่านศูนย์กลาง 1.50 เมตร วัดได้รับพระราชทานวิสุงคามสีมาครั้งหลังเมื่อวันที่ 27 กุมภาพันธ์ พ.ศ. 2547
วัดมโนภิรมย์

วัดมโนภิรมย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำโขงบริเวณปากห้วยชะโนด ในตำบลชะโนด อำเภอหว้านใหญ่ จังหวัดมุกดาหาร
ประวัติ.
วัดมโนภิรมย์ จากบันทึกระบุว่าสร้างเมื่อ พ.ศ. 2230 มีโบราณสถานที่สำคัญคือ วิหารสร้างเมื่อ พ.ศ. 2296 โดยช่างชื่อ อาจารย์โชติ อาจารย์ขะ และอาจารย์โมข ช่างมาจากเวียงจันทน์ อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2440 ได้รับพระราชทานวิสุงคามสีมาเมื่อ พ.ศ. 2445 กรมศิลปากรได้ขึ้นทะเบียนเป็นโบราณสถานเมื่อ พ.ศ. 2525 
เสนาสนะ.
วิหารหรือสิม มีลักษณะเป็นอาคารขนาดใหญ่ก่ออิฐถือปูน มีหลังคาชั้นเดียวเดิมมุงกระเบื้องดินเผา มีหน้าจั่วแหลมชันและงอนขึ้นมีซุ้มประตูด้านหน้าหนึ่งซุ้ม ประดับประดาด้วยลายปูนปั้นอันวิจิตรตระการตา ด้านนอกทั้งสองข้างของซุ้มประตูเขียนภาพจิตรกรรมฝาผนังเรื่องราวชีวิตผู้คนในสังคมอีสานสมัยโบราณ ปัจจุบันลบเลือนจนแทบมองไม่เห็นแล้ว รอบวิหารทั้งสองข้างมีคันทวยที่ใหญ่มากค้ำตั้งแต่ฐานวิหารไปจนถึงชายคา คันทวยดังกล่าวทำด้วยไม้แกะสลักและลงสีด้วยลวดลายง่าย ๆ จากฝีมือช่างชาวบ้าน แต่ก็มีความสวยงามแบบศิลปะอีสาน ซึ่งคาดว่าทำขึ้นในสมัยหลัง ด้านหน้าวิหารมีบันไดสามด้าน ซี่งด้านข้างทั้งสองทำเป็นรูปจระเข้ ส่วนบันไดตรงหน้าประตูวิหารนั้นทำเป็นรูปสัตว์ในเทพนิยายมีตัว เป็นมังกรหัวเป็นยักษ์หมอบเฝ้าอยู่คู่หนึ่ง ด้านบนส่วนหน้าของวิหารเป็นไม้แกะสลักลวดลายลงรักปิดทองประดับด้วยกระจกบ้าง เขียนสีบ้าง ถึงแม้กระจกและทองดังกล่าวจะหลุดออกไปเกือบหมดแล้วก็ตาม ภายในวิหารประดิษฐานพระประธาน ชื่อว่า พระประทาย หรือ พระองค์หลวง ศิลปะลาว เป็นพระพุทธรูปนาคปางมารวิชัย และภายในวิหารยังมีวัตถุโบราณอื่น ๆ อีกมากมาย
ศาลาการเปรียญ เป็นอาคารโถงชั้นเดียวยกพื้นเตี้ย ๆ ไม่มีใต้ถุน ก่ออิฐถือปูน มีแผนผังเป็นรูปสี่เหลี่ยมผืนผ้า วางตัวตามแนวทิศตะวันออก-ตะวันตก หันหน้าไปทางทิศตะวันตก ภายในอาคารด้านทิศตะวันออกยกพื้นเป็นอาสนะสงฆ์และแท่นพระประธาน ก่อผนังปิดทึบ ส่วนหลังคาเป็นเครื่องไม้ทรงจั่ว 2 ชั้น ทำปีกยื่นคลุมตัวอาคารทั้ง 4 ด้าน มุงกระเบื้องดินเผา ไม่มีเครื่องประดับส่วนหลังคา หอสวดมนต์ กว้าง 10 เมตร ยาว 20 เมตร สร้างเมื่อ พ.ศ. 2296 เป็นอาคารคอนกรีต กุฏิสงฆ่ จำนวน 1 หลัง เป็นอาคารไม้ และศาลาอเนกประสงค์ กว้าง 6 เมตร ยาว 8 เมตร สร้าง เมื่อ พ.ศ. 2511 เป็นอาคารไม้
ปราสาทบ้านปราสาท (อำเภอด่านขุนทด)

ปราสาทบ้านปราสาท เป็นโบราณสถาน พบร่องรอยของปราสาทเหลือแต่ฐาน ทำด้วยหินศิลาแลง ที่ตั้งเป็นเนินมีลำห้วยปราสาทน้อยไหลผ่านทางทิศตะวันตกของปราสาท เมื่อปี 2532 ทางราชการได้ออกโฉนดให้แก่ชาวบ้านและได้กั้นเขตที่ตั้งปราสาทไว้ 20 ไร่ ที่ไม่ได้ออกโฉนด
เคยขุดพบพระพุทธรูปศิลาแลง 5 องค์ เก็บรักษาไว้ที่วัดบ้านปราสาท ปัจจุบันไว้ฐานปราสาทเป็นหลุมเป้นบ่อเพราะมีคนมาลักลอบขุดหาของเก่าบริเวณปราสาทมีต้นไม้ขึ้นและชาวบ้านก็ไถทำเป็นที่นาด้วย
การขึ้นทะเบียนโบราณสถาน.
กรมศิลปากรได้ประกาศขึ้นทะเบียนโบราณสถาน โบราณสถานปราสาทบ้านปราสาท ตำบลหินดาด อำเภอด่านขุนทด จังหวัดนครราชสีมา โดยประกาศในราชกิจจานุเบกษา เล่มที่ 115 ตอนพิเศษ 83 ง วันที่ 21 กันยายน พ.ศ.2541 ประกาศ ณ วันที่ 10 เมษายน พ.ศ.2541 มีเนื้อที่ 26 ไร่ 3 งาน 69 ตารางวา
ที่ตั้ง.
ปราสาทบ้านปราสาท ตั้งอยู่ที่ด้านทิศตะวันออกเฉียงเหนือของหมู่บ้านปราสาท ตำบลหินดาด อำเภอด่านขุนทด จังหวัดนครราชสีมา และอยู่ห่างจากตัวจังหวัดนครราชสีมา 82 กิโลเมตร
รายชื่อผู้ชนะชาร์ตอินกีกาโย (ค.ศ. 2022)

ชาร์ต"อินกีกาโย" เป็นรายการชาร์ตเพลงของเอสบีเอสที่มอบรางวัลให้กับซิงเกิลที่มีประสิทธิภาพดีที่สุดประจำสัปดาห์ในเกาหลีใต้ โดยการจัดอันดับคำนวณจากการให้บริการเพลงออนไลน์ในประเทศ (55%), โซเชียลมีเดียผ่านยูทูบ (30%), ยอดขายอัลบั้ม (10%), โหวตขณะออกทอดสด (10%), โหวตล่วงหน้า (5%) และการโหวตแบบเรียลไทม์ผ่านแอพมือถือ Starpass (5%)
ในปี 2022 มี 20 ซิงเกิลที่ได้อันดับที่หนึ่งในชาร์ตและ 15 ศิลปินได้รับรางวัลสำหรับความสำเร็จนี้ และมี 11 เพลงที่ได้รับถ้วยรางวัลสามสัปดาห์และได้รับ Triple Crown ได้แก่ "Eleven" และ "Love Dive" โดยไอฟ์ "INVU" โดยแทย็อน "Still Life" โดยบิกแบง "That That" โดยไซ "Tomboy" และ "Nxde" โดยไอเดิล "Pop!" โดยนาย็อน "Pink Venom" และ "Shut Down" โดยแบล็กพิงก์ และ "Event Horizon" โดยยุนฮา
อินดัสทรีเบบี

"อินดัสทรีเบบี"  เป็นเพลงของแร็ปเปอร์ชาวอเมริกัน ลิลนาสเอ็กซ์ และแจ็ก ฮาร์โลว์ ออกจำหน่ายเมื่อวันที่ 23 กรกฎาคม ค.ศ. 2021 ผ่านสังกัดโคลัมเบียเรเคิดส์ เพลงผลิตโดยแร็ปเปอร์ชาวอเมริกันและโปรดิวเซอร์เพลง คานเย เวสต์ ร่วมกับเทกอะเดย์ทริป เป็นซิงเกิลที่สามจากสตูดิโออัลบัมเปิดตัว "มอนเตโร" (2021) เพลงเปิดตัวที่อันดับสองบน"บิลบอร์ด" ฮอต 100 ในสัปดาห์ของวันที่ 7 สิงหาคม ค.ศ. 2021 และกลายเป็นซิงเกิลที่สามของลิลนาสเอ็กซ์และซิงเกิลแรกของฮาร์โลว์ที่ติดอันดับหนึ่งบนชาร์ตนี้ในสัปดาห์ของวันที่ 23 ตุลาคม ค.ศ. 2021 เมื่อวันที่ 9 ตุลาคม ค.ศ. 2021 ได้มีการเผยแพร่รูปแบบเพิ่มเติมตามมา โดยมีท่อนสั้น ๆ ของลิลนาสเอ็กซ์ในช่วงท้ายเพลง
"อินดัสทรีเบบี" ได้รับการเสนอชื่อเข้าชิงรางวัลการร่วมงานเพลงร้องหรือแร็ปยอดเยี่ยมที่งานประกาศรางวัลแกรมมีครั้งที่ 64
รักวุ่นวาย ยัยตัวป่วน

รักวุ่นวาย ยัยตัวป่วน  เป็นละครโทรทัศน์ไทยแนวโรแมนติกคอมเมดี โดยบริษัท เซ็นจูรี่ ยูยู จากการกำกับของ ยรรยง คุรุอังกูร และ ฐานิกา เจนเจษฎา นำแสดงโดย ธนันต์ธรญ์ นีระสิงห์, อารักษ์ อมรศุภศิริ, มาลินี โคทส์, และ ณัฏฐ์ กิจจริต ออกอากาศทางช่อง 3 เอชดี ทุกวันศุกร์และวันเสาร์ ตั้งแต่ 27 สิงหาคม ถึง 13 พฤศจิกายน พ.ศ. 2564
คุณหมีปาฏิหาริย์

คุณหมีปาฏิหาริย์  เป็นละครโทรทัศน์ไทยแนวโรแมนติก-ดราม่า-แฟนตาซี-ยาโออิ มีโครงเรื่องมาจากนิยายในชื่อเรื่องเดียวกันโดย ปราปต์ ออกอากาศทางช่อง 3 เอชดี ตั้งแต่วันที่ 27 มีนาคม – 1 พฤษภาคม พ.ศ. 2565
การสร้างเป็นละครโทรทัศน์.
"คุณหมีปาฏิหาริย์" ถูกนำสร้างเป็นละครโทรทัศน์ในปี พ.ศ. 2565 โดยบริษัท ถนัดละคร จำกัด บทประพันธ์โดย ปราปต์ บทโทรทัศน์โดย ศันศนีย์ ตุลยธนบดี, เหมือนฝัน ชาวเหนือ และ ศุภวรรณ ทองขลิบ กำกับการแสดงโดย เหมันต์ เชตมี และ ยุทธนา ลอพันธุ์ไพบูลย์ ออกอากาศทางช่อง 3 เอชดี เวลา 20:20 น. และออกอากาศแบบวันต่อวัน (Date-of-Broadcast) ผ่านบริการสตรีมมิงของ Netflix ใน 25 ประเทศทั่วเอเชีย
นักแสดง.
ละครเรื่องคุณหมีปาฏิหาริย์ มีรายชื่อนักแสดงดังนี้
ผู้ให้เสียงพากย์.
พิจิกา จิตตะปุตตะ, ณิชา รอดอนันต์, นัทนลัลน์ กิติทวีเกียรติ, ศิริชัย เจริญกิจธนกุล, เทพธนะ ปาลกะวงศ์ ณ อยุธยา, ชิดชนก มัญชุรัตน์, นาถธิดา พิทักษ์วรรัตน์, ภัทรวิทย์ อิศรานนท์, นรินทร์ ประสพภักดี, ดุลย์ทัศน์ วศินะจินดาแก้ว
หมายเหตุ.
ยุทธนา ลอพันธุ์ไพบูลย์ และปราปต์ ร่วมเป็นนักแสดงรับเชิญในตอนที่ 16
บอสโกแวร์ตีกาเล

บอสโกแวร์ตีกาเล  เป็นอาคารระฟ้าคู่ในย่านปอร์ตานูโอวาในเมืองมิลาน ประเทศอิตาลี ใกล้กับสถานีรถไฟมีลาโนปอร์ตาการีบัลดี อาคารมีความสูง และ ประกอบด้วยต้นไม่มากกว่า 900 ต้น บนพื้นที่ระเบียงกว่า นอกจากนี้ยังมีพื้นที่อีก 11 ชั้นเป็นสำนักงาน ซึ่งพื้นที่ตรงนี้ไม่มีต้นไม้ประดับ อาคารเป็นผลงานออกแบบโดยสตูดิโอโบเอรี (โดยสเตฟาโน โบเอรี, จานันเดรอา บาร์เรกา และโจวันนี ลา วาร์รา) ภายใต้ความร่วมมือกับนักตัดแต่งพืชและนักพฤกษศาสตร์
สถาปนิกสเตฟาโน โบเอรี ผู้ออกแบบอาคาร ระบุว่าอาคารได้รับแรงบันดาลใจมาจากนวนิยายเรื่อง "Il barone rampante" (1957) ของอีตาโล กัลวีโน ตัวเอกของนวนิยายเรื่องนี้อาศัยอยู่บนต้นไม้ตลอดชีวิต
เดอะโฟลตติงเพียร์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เดอะโฟลตติงเพียร์  เป็นงานศิลปะจัดวางชั่วคราว โดยศิลปิน Christo และ Jeanne-Claude ประกอบด้วยผ้าสีเหลืองขนาดกว่า 70,000 ตารางเมตร ประกอบระบบทุ่นพอลีเอธีลีนความหนาแน่นสูงประกอบส่วนจำนวน 226,000 ชิ้น ผลงานนี้ติดตั้งในปี 2016 บนทะเลสาบอีเซโอใกล้นครเบรสเจีย ของประเทศอิตาลี ทุ่นและผ้านี้ประกอบกันเป็นทางเดินที่เขื่อมซุลซาโน, มอนเตอีโซลา และเกาะซานเปาโล เข้าด้วยกัน
Christo และ Jeanne-Claude ริเริ่มแนวคิดสำหรับชิ้นงาน "The Floating Piers" ครั้งแรกในปี 1970 โดยแรกเริ่มจะจัดแสดงบนรีโอเดลาปลาตา ระหว่างประเทศอาร์เจนตินา กับ อุรุกวัย รวมถึงยังมีแผนจะจัดแสดงบนอ่าวโตเกียว ก่อนที่ท้ายที่สุดจะพักแนวคิดไว้และไปทำงานอื่นแทน กระทั่งในปลายปี 2013 Christo ตัดสินใจเลือกทะเลสาบอีเซโอเป็นที่จัดแสดง "The Floating Piers" ผลงานใช้เวลาประกอบขึ้นกว่า 22 เดือน ผลงานชิ้นนี้มีค่าใช้จ่ายอยู่ที่ประมาณ 11 ล้านดอลล่าร์ และขึ้นสูงถึง 17 ล้านดอลล่าร์เมื่อติดตั้งเสร็จสิ้น และเปิดให้สาธารณะเข้าชมในเดือนมิถุนายน ปี 2016 ในห้าวันแรกมีผู้เข้าเยี่ยมชมถึง 270,000 คน จนทำให้ผู้จัดต้องปิดพื้นที่ในเวลาหลังเที่ยวคืนเพื่อทำความสะอาด ผลงานเปิดให้ชมเป็นเวลา 16 วันก่อนที่ผลงานปิดสู่สาธารณะในเดือนกรกฎาคม 2016 โดยมีการคาดการณ์ผู้เยี่ยมชมที่ 1.2 ล้านคน หรือคิดเป็นราว 72,000 คนต่อวัน ในขณะที่บางการคาดการณ์ประเมินผู้เข้าชมที่ 100,000 คนต่อวัน การรื้อถอนดำเนินขึ้นทันทีในวันรุ่งขึ้นถัดจากการปิดเข้าชม
กอนซอนโน

กอนซอนโน  เป็นเมืองร้างและอดีตหมู่บ้านในเทศบาลออลจีนาเต จังหวัดเลกโก แคว้นลอมบาร์เดีย ทางตอนเหนือของประเทศอิตาลี เดิมที่กอนซอนโนเป็นหมู่บ้าน ก่อนที่จะถูกซื้อ ทำลาย และสร้างใหม่ขึ้นเป็นสถานตากอากาศชื่อว่า "ชิตตะเดย์บาลอกกี" ("เมืองของเล่น/เมืองเด็ก") โดยนักธุรกิจชื่อมารีโอ บัญโญ (Mario Bagno) ในระหว่างคริสต์ทศวรรษ 1960 ถึง 1970 กระทั่งในปี 1976 ถึง 1977 เกิดดินถล่มในกอนซอนโน ส่งผลให้สถานตากอากาศปิดตัวลง
พื้นที่กอนซอนโนถือว่ามีความเสี่ยงสูงหากเกิดพายุ ตามการประเมินทางธรณีวิทยา หมู่บ้านกอนซอนโนเป็นหมู่บ้านที่มีการตั้งรกรากมายาวนานตั้งแต่สมัยกลางและผลัดเปลี่ยนแผ่นดินหลายสมัยจนในปี 1861 ถูกผนวกเป็นส่วนหนึ่งของราชอาณาจักรอิตาลี หมู่บ้านกอนซอนโนเป็นหมู่บ้านเกษตรกรรมขนาดเล็ก มีประชากร 267 คนในปี 1871, 283 คนในปี 1881; 269 คนในปี 1901; 265 คนในปี 1911 และ 282 คนในปี 1921 ชาวบ้านกอนซอนโนไม่ได้เป็นเจ้าของที่ดินเลย เนื่องจากตัวหมู่บ้านและพื้นที่เกษตรกรรมขนาด 170 เอเคอร์ของกอนซอนโนเป็นของบริษัทอสังหาริมทรัพย์ "อิมโมบีลีอาเรกอนซอนโนบรีอันซา" ของตระกูลบรีอันซาแห่งแวร์กาและอังกีเอรี บริษัทขายต่อกอนซอนโนในเดือนมกราคม 1962 ให้กับนักธุรกิจมารีโอ บัญโญ ต่อมาชาวบ้านก็ย้ายออกไปประกอบอาชีพในโรงงานอุตสาหการมในเมืองใหญ่ที่ตั้งอยู่ใกล้กัน
บัญโญมีความฝันที่จะเปลี่ยนกอนซอนโนเป็น "ลาสเวกัสแห่งบรีอันซา" (Las Vegas of Brianza) โดยเขาก่อสร้างและพัฒนาพื้นที่เป็นสถานตากอากาศที่มีภัตตาคาร, โถงเต้นรำ, โรงแรมหรู, "เก๋งจีน" ที่มียอดเป็นปืนใหญ่ , ทางรถไฟที่วิ่งรอบหมู่อาคารของสถานตากอากาศ , ทางเข้าแบบ "ปราสาทสมัยกลาง" และหอมินาเร็ต  นอกจากนี้เขายังมีแผนจะก่อสร้างสนามบาสเกตบอล, เทนนิส, ฟุตบอล, ลานกอล์ฟจิ๋ว, สวนสัตว์ และสนามแข่งรถ โครงการสถานตากอากาศซบเซาลงอย่างหนักจากทั้งการประท้วงและคำร้องเรียนว่าโครงการของบัญโญทำลายสิ่งแวดล้อมและทำลายภูมิทัศน์ทางธรรมชาติของพื้นที่ รวมถึงเขายังทำลายอาคารบ้านเรือนโบราณที่มีมาแต่สมัยกลางของหมู่บ้านเดิม แล้วแทนที่ด้วยสิ่งปลูกสร้างใหม่ที่ไม่สัมพันธ์กันกับประวัติศาสตร์ของพื้นที่ กระทั่งในปี 1976 และ 1977 เกิดพายุฝนหนักและดินถล่มปิดทางเข้าออกของสถานตากอากาศ ความพยายามเปิดทางไม่เป็นผลสำเร็จ และโครงการสถานตากอากาศนี้ก็มาถึงจุดจบ กระนั้นในปี 1980 บัญโญประกาศแผนจะเปลี่ยนโรงแรมเดิมเป็นบ้านพักคนชรา แต่สุดท้ายก็ล้มเลิกไปเนื่องจากบัญโญเสียชีวิตในปี 1981 สถานตากอากาศถูกทิ้งร้างและเสื่อมโทรมจากการขาดการดูแล ก่อนจะปิดตัวทางการในปี 2007 นับจากนั้นมากอนซอนโนถูกระรานและเต็มไปด้วยรอยขูดขีดเขียนกระจัดกระจายไปทั้ว
พื้นที่ของกอนซอนโนปิดไม่ให้สาธารณะเข้า ยกเว้นในกรณีที่มีกิจกรรมของสมาคมเพื่อนกอนซอนโน  ซึ่งตั้งขึ้นในปี 2007 และเริ่มโครงการตั้งแต่ปี 2012 โดยเช่าพื้นที่จากทายาทของบัญโญ จัดเป็นตลาดนัดจำหน่ายสินค้า มีการแสดงต่าง ๆ ตามโอกาสเทศกาลที่สำคัญของท้องถิ่น
ศานติ เทวี

ศานติ เทวี (อักษรโรมัน: Shanti Devi, 11 ธันวาคม 1926 – 27 ธันวาคม 1987) หรือที่อ้างว่าในชาติก่อนคือ ลุคฑี เทวี (อักษรโรมัน: Lugdi Devi; 18 มกราคม 1902 – 4 ตุลาคม 1925) เป็นสตรีชาวอินเดียที่อ้างว่าสามารถระลึกชาติได้และกลายมาเป็นประเด็นของการศึกษาการกลับชาติมาเกิด มหาตมา คานธี ผู้นำทางการเมืองของอินเดียเคยตั้งคณะกรรมการตรวจสอบข้อเท็จจริงที่เธอกล่าวอ้าง
คำกล่าวอ้างเรื่องกลับขาติมาเกิด.
ศานติ เทวี เกิดในนครเดลี ขณะเป็นเด็กหญิง ในทศวรรษ 1930s เธอเริ่มกล่าวอ้างว่าสามารถจดจำอดีตชาติได้ เมื่ออายุราวสี่ขวบ เธอเคยบอกกับพ่อแม่ว่าบ้านแท้จริงของเธอยู่ในมถุรา ราว 145 กิโลเมตรจากเดลี เธออ้างว่าเธออาศัยอยู่กับสามีของเธอที่นั่น
เธอหนีออกจากบ้านเมื่ออายุหกขวบเพื่อกลับไปตามหาบ้านแท้จริงในมถุรา เธอระบุว่าเธอเสียชีวิตขณะกำลังคลอดลูก และในการพูดคุยกับครูในโรงเรียนที่สัมภาษณ์เธอเกี่ยวกับคำกล่าวอ้างเหล่านี้ เธอพูดโดยใช้คำและสำเนียงแบบมถุรา รวมถึงระบุว่าสามีของเธอชื่อ "เกทาร นาถ" (Kedar Nath) ครูในโรงเรียนตามหาจนเจอพ่อค้าชื่อเดียวกันในมถุราที่พึ่งสูญเสียภรรยาที่ชื่อว่า ลุคฑี เทวี ไปเมื่อเก้าปีก่อน หลังเธอคลอดบุตรได้สิบวัน เกทาร นาถ เดินทางมายังเดลีเพื่อพบกับศานติโดยแกล้งหลอกว่าเป็นพี่น้องของเกทาร แต่ศานติจดจำเกทารและบุตรได้ทันที ข้อมูลส่วนบุคคลของทั้งเกทาร ลุคฑี และบุตรชายล้วนตรงกับที่เธออ้างทั้งหมด นำไปสู่ความเชื่อว่าเธอคือลุคฑี เทวี ที่กลับชาติมาเกิด
เรื่องนี้มาถึงหูของมหาตมา คานธี ซึ่งให้ความสนใจและตั้งคณะกรรมการตรวจสอบซึ่งเดินทางกับศานติไปหมู่บ้านเดิมของลุคฑีในมทุรา เธอจดจำสมาชิกในครอบครัวได้ทันที รวมถึงยังพบว่าเกทาร นาถ ไม่ทำตามคำสัญญาที่ให้ไว้ขณะลุคฑีเสียชีวิตหลายประการ คณะกรรมการตีพิมพ์รายงานในปี 1936 ว่าศานติ เทวี คือลุคฑี เทวี ที่กลับชาติมาเกิด
อย่างไรก็ตาม พาล จันท์ นหตา (Bal Chand Nahata) ได้ตีพิมพ์หลังสือเป็นภาษาฮินดีในชื่อ "ปุนารชันมะ กี ปรรยโลจนะ" ("Punarjanma Ki Paryalochana") ซึ่งระบุว่าคำกล่าวอ้างและหลักฐานเหล่านี้ไม่พิสูจน์ได้ว่าลุคฑีกลับชาติมาเกิดเป็นศานติจริง ๆ ต่อมาอินทระ เสน ศิษยานุศิษย์ของศรีอรวินท์ โฆษ เขียนบทความออกมาโต้เถียงคำกล่าวอ้างของพาล
โบสถ์นักบุญยอแซฟ (เลออาฟวร์)

โบสถ์นักบุญยอแซฟ  เป็นโบสถ์โรมันคาทอลิกในเมืองเลออาฟวร์ ประเทศฝรั่งเศส ระหว่างปี 1945 ถึง 1964 เทศบาลนครเลออาฟวร์ได้ว่าจ้างสถาปนิกและสตูดิโอของโอกุสต์ แปแร ในการสร้างนครขึ้นใหม่หลังอาคารสิ่งปลูกสร้างส่วนใหญ่ถูกกองทัพอังกฤษถล่มจนราบในสงครามโลกครั้งที่สอง โบสถ์นักบุญยอแซฟสร้างขึ้นในปี 1951 ถึง 1957/1958 ในฐานะส่วนหนึ่งของโครงการสร้างเมืองขึ้นใหม่นี้ และสร้างขึ้นเพื่อเป็นอนุสรณ์แก่ผู้เสียชีวิตที่เป็นพลเมืองของเลออาฟวร์กว่าห้าพันคน นักบุญองค์ประธานของโบสถ์คือนักบุญยอแซฟ ซึ่งได้รับเกียรติเนื่องจากท่านเป็นนักบุญองค์อุปถัมภ์แห่งกลความตายที่เป็นสุข, บิดา, คนงาน, นักเดินทาง และผู้อพยพ
โบสถ์นี้เป็นผลงานออกแบบของโอกุสต์ แปแร สถาปนิกหัวหน้าโครงการสร้างเมืองขึ้นใหม่และอาจารย์ที่ปรึกษาของเลอกอร์บูซีเย สถาปนิกชาวสวิส อาคารนี้ออกแบบมาเพื่อเป็นศูนย์กลางของเมือง มีหอคอยสูงใหญ่เด่นเป็นสง่าอยู่ใจกลางเมือง เป็นดั่ง "ตะเกียง" หรือ "ประภาคาร" ของเมือง ผลงานออกแบบและก่อสร้างด้วยคอนกรีตเป็นหลักของหอคอยโบสถ์นี้เป็นผลพวงจากสภาวะสมัยใหม่นิยมและสภาพของฝรั่งเศสในยุคหลังสงครามโลกครั้งที่สอง โดยหอคอยมีความสูง 107 เมตร
ทางหลวงแผ่นดินหมายเลข 238

ทางหลวงแผ่นดินหมายเลข 238 หรือ ถนนเลี่ยงเมืองมุกดาหาร เป็นทางหลวงแผ่นดินที่มีลักษณะเป็นถนนเลี่ยงเมืองเพื่อหลีกเลี่ยงปัญหาจราจรในเขตตัวจังหวัดมุกดาหาร เดิมเคยเป็นส่วนหนึ่งของทางหลวงแผ่นดินหมายเลข 212 
เขตควบคุม.
ทางหลวงแผ่นดินหมายเลข 238 แบ่งเขตการควบคุมออกเป็น 1 ตอน ได้แก่
แหล่งข้อมูลอื่น.
ระบบสารสนเทศโครงข่ายทางหลวง
แยเนอ ล็อนด์แลร์

แยเนอ ล็อนด์แลร์ (23 พฤศจิกายน ค.ศ. 1875 – 25 กุมภาพันธ์ ค.ศ. 1928) เป็นนักการเมืองชาวฮังการี และเป็นหนึ่งในผู้นำของสาธารณรัฐโซเวียตฮังการี
ล็อนด์แลร์เกิดในครอบครัวชาวยิว เขาได้รับการศึกษาในสาขาวิชากฎหมาย และต่อมาเขาได้เข้าร่วมกับพรรคประชาธิปไตยสังคมนิยมผ่านการมีส่วนร่วมในการเคลื่อนไหวของสหภาพแรงงานฝ่ายช่างตีเหล็ก แต่เขามีแนวคิดทางการเมืองเอนเอียงไปทางฝ่ายซ้ายและคอมมิวนิสต์ ภายหลังจากการปฏิวัติฮังการี ค.ศ. 1919 ตัวเขาได้ดำรงตำแหน่งเป็นกรรมการราษฎรฝ่ายกิจการภายในประเทศ ของรัฐบาลคอมมิวนิสต์ชุดใหม่นี้ อีกทั้งยังเป็นผู้บังคับบัญชาแห่งกองทัพแดงฮังการีในการต่อสู้กับกองกำลังทหารต่างชาติที่พยายามเข้าแทรกแซงฮังการีอีกด้วย ภายหลังจากการล่มสลายของสาธารณรัฐโซเวียตฮังการี เขาได้ลี้ภัยไปที่ออสเตรีย ซึ่งตัวเขายังคงเป็นผู้นำของขบวนการคอมมิวนิสต์ฮังการีพลัดถิ่น
แยเนอ ล็อนด์แลร์ เสียชีวิตในปี ค.ศ. 1928 ระหว่างการลี้ภัยในเมืองกาน ประเทศฝรั่งเศส ร่างของเขาถูกส่งตัวไปยังมอสโก และถูกเก็บไว้ที่กำแพงเครมลิน
วัดสระประสานสุข

วัดสระประสานสุข เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลไร่น้อย อำเภอเมืองอุบลราชธานี จังหวัดอุบลราชธานี
วัดสระประสานสุข หรือ วัดบ้านนาเมือง ตั้งวัดเมื่อ พ.ศ. 2473 โดยพระศาสนดิลก (เสน ชิตเสโน) เจ้าคณะมณฑลอุบลราชธานี เจ้าอาวาสวัดศรีอุบลรัตนารามและเป็นพระอุปัชฌาย์ของ หลวงปู่บุญมี โชติปาโล อดีตเจ้าอาวาสวัดสระประสานสุข เดิมที่ดินนี้เป็นสวนมะพร้าวของขุนประสารโทรกิจและท่านขุนประสารโทรกิจได้ถวายให้เป็นที่สร้างวัด ปัจจุบันมีพื้นที่ 75 ไร่ ได้รับพระราชทานวิสุงคามสีมาเมื่อ พ.ศ. 2505
จุดเด่นของวัดคืออุโบสถรูปเรือสุพรรณหงส์ประดับตกแต่งด้วยเซรามิก นอกจากนี้ยังมีหอระฆังประดับเซรามิก พิพิธภัณฑ์หลวงปู่บุญมี และวิหารกลางน้ำเรือธรรมนาคราช หรือที่เรียกกันสั้น ๆ ว่าวิหารกลางน้ำที่สร้างไว้กลางน้ำบนพญานาคราชรูปร่างคล้ายเรือ ส่วนหัวเป็นพญานาคราช 5 เศียร ทางเดินเข้าวิหารกลางน้ำเป็นทางเดินด้านหางนาคราช และซุ้มประตูวัดเป็นซุ้มประตูพระอินทร์ทรงช้างเอราวัณ 3 เศียร
วัดยังมีเกจิอาจารย์ชื่อดัง เป็นที่เคารพศรัทธาของชาวอุบลและพุทธศาสนิกชนทั่วไป ได้แก่ หลวงปู่บุญมี โชติปาโล
วัดอุทัยโพธาราม

วัดอุทัยโพธาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าราบ อำเภอเมืองเพชรบุรี จังหวัดเพชรบุรี
วัดอุทัยโพธาราม หรือ วัดโพธาราม ตั้งวัดเมื่อ พ.ศ. 2390 มีบางช่วงที่เกือบเป็นวัดร้าง มีพระจำพรรษาอยู่น้อย ต่อมาในปี พ.ศ. 2492 จึงได้รวมกับวัดอุทัย ใช้ชื่อว่า "วัดอุทัยโพธาราม" เมื่อ พ.ศ. 2447 พระบาทสมเด็จพระจุลจอมเกล้าเจ้าอยู่หัวได้เสด็จประพาสวัดนี้ รวมถึงเมื่อ พ.ศ. 2452 เมื่อครั้งเสด็จประพาสมณฑลราชบุรี ก็ได้เสด็จมาที่วัดนี้อีกครั้ง เพื่อทอดพระเนตรพระประธานที่ทำด้วยทองสำริด
วัดนี้ได้รับการอุปถัมภ์จากตระกูลบุนนาค คือ ท่านผู้หญิงอู่ ภรรยาเจ้าพระยาสุรพันธ์พิสุทธิ์ (เทศ บุนนาค) ปรากฏในพระราชหัตถเลขา ในปีระกา ร.ศ.128 (พ.ศ. 2452) ว่า "วันนี้ฝนตกจนเวลาเย็น เมื่อฝนซาแล้ว ได้ขึ้นรถไปดูที่วัดอุทัย ซึ่งท่านผู้หญิงอู่เริ่มปฏิสังขรณ์ก่อนจะตาย ได้ให้เงินไว้สำหรับทำต่อแต่พอสำเร็จ" วัดได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2543
อาคารเสนาสนะที่สำคัญ ได้แก่ อุโบสถเป็นแบบมหาอุด ศิลปะรัตนโกสินทร์ ได้รับการซ่อมแซมแล้ว เป็นอาคารทรงไทย ก่ออิฐถือปูนภายในอุโบสถ เจดีย์ทรงกลม (ทรงระฆัง) องค์ระฆังได้ส่วน บัลลังก์สี่เหลี่ยมรองรับเสาหาน ปล้องไฉนเป็นมาลัยลูกแก้ว หอระฆัง เป็นอาคารก่ออิฐถือปูน ลักษณะทางสถาปัตยกรรมแบบประยุกต์ คล้ายป้อมทรงแปดเหลี่ยม เจดีย์รายตั้งอยู่ด้านหน้าอุโบสถ จำนวน 2 องค์ เป็นเจดีย์ย่อมุมไม้สิบสองฐานสิงห์
สโมสรฟุตบอลนครราชสีมา ในฤดูกาล 2542–43

การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2542–2543
การแข่งขัน.
โปรวินเชียลลีก.
โปรวินเชียลลีก ฤดูกาล 2542–43 เป็นการจัดการแข่งขันฟุตบอลลีกอาชีพระดับภูมิภาคเป็นครั้งแรก โดยเชิญสมาคมกีฬาจังหวัดต่างๆที่ได้รับการคัดสรร มาเข้าร่วมแข่งขันในระบบลีก
โดนเริ่มทำการแข่งขันตั้งแต่วันที่ 7 พฤศจิกายน 2542 ถึง วันที่ 8 เมษายน 2543
ตารางคะแนน.
"สิ้นสุด ณ วันที่ 8 เมษายน 2543"
สโมสรฟุตบอลนครราชสีมา ในฤดูกาล 2545

การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2545
การแข่งขัน.
โปรวินเชียลลีก.
โปรวินเชียลลีก ฤดูกาล 2545 เป็นการจัดการแข่งขันฟุตบอลลีก จะการแข่งขันออกเป็น 2 รอบ โดยรอบแรกแบ่งการแข่งขันออกเป็น 2 กลุ่ม กลุ่มละ 6 ทีม จากนั้นจะนำลำดับทีมจังหวัดที่จบอันดับ 1-3 ของทั้ง 2 โซนมาแข่งขันเพื่อหาทีมจังหวัดชนะเลิศ ในรอบสุดท้าย
 รอบแรก
 รอบสุดท้าย
ตารางคะแนน.
"ไม่ผ่านเข้ารอบ"
สโมสรฟุตบอลนครราชสีมา ในฤดูกาล 2546

การแข่งขันฟุตบอลของสโมสรฟุตบอลนครราชสีมา สตริงเรย์ ประจำปี พ.ศ. 2546
การแข่งขัน.
โปรวินเชียลลีก.
โปรวินเชียลลีก ฤดูกาล 2546 การแข่งขันได้ปรับรูปแบบการแข่งขันโดยกลับมาใช้ระบบลีกอีกครั้ง รวมไปถึงการกำหนดชื่อของทีมจังหวัดให้ดูเป็นสากลมากขึ้น และอีกตั้งยังเป็นปีแรกที่มีการเลื่อนชั้น-ตกชั้น
สโมสรฟุตบอลนครราชสีมา ในฤดูกาล 2547

การแข่งขันฟุตบอลของสโมสรฟุตบอลนครราชสีมา สตริงเรย์ ประจำปี พ.ศ. 2547
การแข่งขัน.
โปรวินเชียลลีก.
โปรวินเชียลลีก ฤดูกาล 2547 การแข่งขันได้ปรับรูปแบบการแข่งขันโดยกำหนดให้เหลือเพียง 10 ทีมจังหวัด แต่ยังคงกฎระเบียบเลื่อนชั้น-ตกชั้น คือทีมจังหวัดสองอันดับสุดท้ายจะตกชั้นไปเล่นใน โปรลีก 2
สโมสรฟุตบอลนครราชสีมา ในฤดูกาล 2548

การแข่งขันฟุตบอลของสโมสรฟุตบอลนครราชสีมา สตริงเรย์ ประจำปี พ.ศ. 2548
การแข่งขัน.
โปรวินเชียลลีก.
โปรวินเชียลลีก ฤดูกาล 2548 การแข่งขันได้ปรับรูปแบบการแข่งขันโดยกำหนดให้มี 12 ทีมจังหวัด แต่ยังคงกฎระเบียบเลื่อนชั้น-ตกชั้น คือทีมจังหวัดสองอันดับสุดท้ายจะตกชั้นไปเล่นใน โปรลีก 2 
นอกจากนี้ ทีมจังหวัดที่ชนะเลิศการแข่งขัน รองชนะเลิศ เลื่อนชั้นไปเล่นใน ไทยลีก เพื่อปรับโครงสร้างและการรวมลีกในฤดูกาลถัดไป
สโมสรฟุตบอลนครราชสีมา ในฤดูกาล 2549

การแข่งขันฟุตบอลของสโมสรฟุตบอลนครราชสีมา สตริงเรย์ ประจำปี พ.ศ. 2549
การแข่งขัน.
โปรเฟสชั่นแนลลีก.
โปรวินเชียลลีก ฤดูกาล 2547 เปลื่ยนชื่อการแข่งขันเป็น โปรเฟสชั่นแนลลีก พร้อมกับได้ประกาศควบรวมลีก รวมเข้ากับ ไทยลีก 
ทีมชนะเลิศและรองชนะเลิศจะได้สิทธิ์เลื่อนชั้นไปแข่งขัน ไทยแลนด์พรีเมียร์ลีก 2550 ส่วนทีมอันดับที่ 3 รองลงมา ถึงอันดับที่ 14 จะได้สิทธิ์เข้าแข่งขันใน ไทยลีกดิวิชั่น 1 2550
โรงแรมรอยัล ออคิด (ประเทศไทย)

บริษัท โรงแรมรอยัล ออคิด (ประเทศไทย) จำกัด (มหาชน) เป็นบริษัทที่ประกอบธุรกิจบริหารกิจการโรงแรม จำหน่ายอาหารและเครื่องดื่ม พร้อมทั้งให้บริการอื่นที่เกี่ยวข้อง เพื่ออำนวยความสะดวกแก่ผู้มาใช้บริการ ภายใต้การบริหารงานของกลุ่มแมริออท อินเตอร์เนชั่นแนล โรงแรมรอยัล ออคิด เชอราตัน มีห้องพักทั้งสิ้น 726 ห้อง 
ประวัติ.
เมื่อ พ.ศ. 2521 กลุ่มอิตัลไทยต้องการดำเนินธุรกิจโรงแรม จึงจัดตั้งบริษัท อิตัลไทย อินเตอร์เนชั่นแนล โฮเต็ล ด้วย ทุนจดทะเบียนเริ่มแรก 80 ล้านบาท ต่อมาเปลี่ยนชื่อเป็นบริษัท โรงแรม รอยัล ออคิด (ประเทศไทย) ก่อสร้างโรงแรมรอยัล ออคิด และเริ่มเปิดให้บริการบางส่วนในเดือนธันวาคม พ.ศ. 2525 มีพิธีเปิดอย่างเป็นทางการเมื่อวันที่ 22 กรกฎาคม พ.ศ. 2526
ต่อมา พ.ศ. 2528 บริษัททำสัญญาการจัดการบริหารงานโรงแรมกับ Sheraton Overseas Management Corporation และเปลี่ยนชื่อเป็น "โรงแรมรอยัล ออคิด เชอราตัน และทาวเวอร์" บริษัทได้จดทะเบียนเข้าตลาดหลักทรัพย์แห่งประเทศไทย เมื่อ พ.ศ. 2532 ใช้ชื่อหุ้นว่า ROH มีทุนจดทะเบียนรวม 937.5 ล้านบาท
14 พฤษภาคม พ.ศ. 2544 กลุ่มสตาร์วูด โรงแรมและรีสอร์ตเวิลด์ไวด์ ประเทศสิงคโปร์ บรรลุข้อตกลงซื้อหุ้น ROH ตามข้อเสนอซื้อขายหุ้น จำนวน 44% หรือ 93.75 ล้านหุ้น รวมมูลค่าทั้งสิ้น 1,400 ล้านบาท โดยใน44% เป็นของผู้ถือหุ้น 3 ราย คือ อิตัลไทย มิชิแกนอินเวสเม้นท์ และฮ่องกงแลนด์ ส่วนผู้ถือหุ้นที่เหลือ คือ การบินไทย สัดส่วน 24% เอ็มบีเค ดีเวลลอปเมนท์ 25% และผู้ถือหุ้นรายย่อย โดยกลุ่มอิตัลไทยตัดสินใจขายหุ้นทิ้งทั้งหมด
26 ตุลาคม พ.ศ. 2544 บริษัท เอ็มบีเค พร็อพเพอร์ตีส์ แอนด์ ดีเวลล็อปเมนท์ได้เข้าซื้อหุ้นโรงแรมรอยัล ออคิด เชอราตัน 29-34% มูลค่า 718 ล้านบาท ผู้ถือหุ้นรายใหญ่จึงประกอบด้วย บริษัท สตาร์วูด โฮเต็ล (ประเทศไทย) จำกัด สัดส่วน 44% บริษัท เอ็ม บี เค โฮเต็ล แอนด์ รีสอร์ท จำกัด 29.865% และบริษัท การบินไทย จำกัด (มหาชน) 24%
ต่อมาเมื่อวันที่ 24 มกราคม พ.ศ. 2561 กลุ่มแกรนด์ แอสเสท โฮเทลส์ แอนด์ พรอพเพอร์ตี้ (GRAND) ได้เข้าซื้อหุ้นบริษัท โรงแรมรอยัล ออคิด (ประเทศไทย) จำกัด (มหาชน) จากบริษัท สตาร์วูด โฮเต็ล (ประเทศไทย) จำกัด จำนวน 44% และจากบริษัท การบินไทย จำกัด (มหาชน) จำนวน 24% รวมเป็น 68% อีกไม่กี่เดือนต่อมาบริษัท เอ็ม บี เค โฮเต็ล แอนด์ รีสอร์ท จำกัด (MBK-HR) ขายหุ้นทั้งหมดของโรงแรมรอยัล ออคิด ที่ถืออยู่ 29.86% ให้กลุ่ม แกรนด์ แอสเสท โฮเทลส์ แอนด์ พรอพเพอร์ตี้
ลักษณะการประกอบธุรกิจ.
โรงแรมรอยัล ออคิด เชอราตัน ตั้งอยู่บนที่ดินเลขที่ 2 ซอยกัปตันบุช ถนนเจริญกรุง แขวงบางรัก เขตบางรัก กรุงเทพมหานคร รวมเนื้อที่ 5 ไร่ 1 งาน 65 ตารางวา โดยทางบริษัทได้ทำการเช่าที่ดินดังกล่าวพร้อมอาคาร เครื่องจักรและเฟอร์นิเจอร์จากบรษัทไทย รอยัล ออคิด เรียลเอซเทท จำกัด ซึ่งเป็นบริษัทย่อยของบริษัท
โรงแรมมีห้องพักจำนวน 726 ห้อง จากชั้น 5 ถึงชั้น 28 ประกอบด้วย
สโมสรฟุตบอลนครราชสีมา ในฤดูกาล 2550

การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2550 เป็นการเข้าเล่นในไทยลีกดิวิชัน 1 หลังมีการควบรวมและปรับโครงสร้างลีก
 กลุ่ม บี
การแข่งขัน.
ไทยลีกดิวิชัน 1.
แมตช์.
      ชนะ
      เสมอ
      แพ้
 เลกแรก
 เลกสอง
สโมสรฟุตบอลนครราชสีมา ในฤดูกาล 2551

การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2550 เป็นการเข้าเล่นในไทยลีกดิวิชัน 2 
การแข่งขัน.
ไทยลีกดิวิชัน 2.
ผลการแข่งขัน.
      ชนะ
      เสมอ
      แพ้
สโมสรฟุตบอลนครราชสีมา ในฤดูกาล 2552

การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2552 เป็นการเข้าเล่นในลีกภูมิภาค ดิวิชัน 2
การแข่งขัน.
ลีกภูมิภาค ดิวิชัน 2.
ผลการแข่งขัน.
      ชนะ
      เสมอ
      แพ้
 รอบก่อนรองชนะเลิศ
สโมสรฟุตบอลนครราชสีมา ในฤดูกาล 2553

การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2553 เป็นการเข้าเล่นในลีกภูมิภาค ดิวิชัน 2
การแข่งขัน.
ลีกภูมิภาค ดิวิชัน 2.
ผลการแข่งขัน.
      ชนะ
      เสมอ
      แพ้
 รอบคัดเลือก
สโมสรฟุตบอลนครราชสีมา ในฤดูกาล 2554

การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2554 เป็นการเข้าเล่นในลีกภูมิภาค ดิวิชัน 2
 กลุ่ม บี
 ชิงชนะเลิศ ลีกภูมิภาค ดิวิชัน 2
 รอบคัดเลือก
สโมสรฟุตบอลนครราชสีมา ในฤดูกาล 2555

การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2555 เป็นการเข้าเล่นในไทยลีกดิวิชัน 1
การแข่งขัน.
ไทยเอฟเอคัพ.
      ชนะ
      เสมอ
      แพ้
ไทยลีกคัพ.
      ชนะ
      เสมอ
      แพ้
กระทรวงสิ่งแวดล้อม (ญี่ปุ่น)

กระทรวงสิ่งแวดล้อม (; โรมาจิ: "Kankyō-shō") เป็นกระทรวงระดับคณะรัฐมนตรีของรัฐบาลญี่ปุ่น มีอำนาจหน้าที่ในการอนุรักษ์สิ่งแวดล้อมโลก การควบคุมมลพิษ และการรักษาธรรมชาติ กระทรวงสิ่งแวดล้อมก่อตั้งใน ค.ศ. 2001 จากสำนักงานสิ่งแวดล้อมระดับอนุคณะรัฐมนตรีที่จัดตั้งใน ค.ศ. 1971 รัฐมนตรีว่าการกระทรวงสิ่งแวดล้อมเป็นสมาชิกของคณะรัฐมนตรีและได้รับเลือกโดยนายกรัฐมนตรีซึ่งมักเป็นสมาชิกสภานิติบัญญัติแห่งชาติ
ในเดือนมีนาคม ค.ศ. 2006 ยูริโกะ โคอิเกะ ที่จะเป็นรัฐมนตรีว่าการกระทรวงสิ่งแวดล้อมในอนาคต ประดิษฐ์ผ้า"ฟูโรชิกิ" รูปแบบใหม่เพื่อส่งเสริมการใช้ผ้าในยุคสมัยใหม่
ในเดือนสิงหาคม ค.ศ. 2011 คณะรัฐมนตรีญี่ปุ่นอนุมัติแผนการจัดตั้งหน่วยงานตรวจสอบพลังงานใหม่ภายใต้กระทรวงสิ่งแวดล้อม และหน่วยงานนโยบายนิวเคลียร์ที่ก่อตั้งในวันที่ 19 กันยายน ค.ศ. 2012
คูลบิซ.
กระทรวงสิ่งแวดล้อมริเริ่มการรณรงค์คูลบิซในฤดูร้อน ค.ศ. 2005 เพื่อช่วยลดการใช้ไฟฟ้าโดยจำกัดการใช้เครื่องปรับอากาศและอนุญาตให้นักงานสวมเครื่องแบบที่เป็นทางการน้อยลง ไอเดียนี้ได้รับการเสนอโดยว่าที่รัฐมนตรีว่าการกระทรวงสิ่งแวดล้อม ยูริโกะ โคอิเกะ ภายใต้นายกรัฐมนตรี จุนอิจิโร โคอิซูมิ
ซูเปอร์คูลบิซ.
ภายหลังจากเกิดแผ่นดินไหวและคลื่นสึนามิในโทโฮกุเดือนมีนาคม ค.ศ. 2011 โรงไฟฟ้านิวเคลียร์หลายแห่งถูกปิดลงเนื่องด้วยเหตุผลความปลอดภัยทำให้เกิดการขาดแคลนพลังงาน เพื่ออนุรักษ์พลังงานนั้น รัฐบาลได้แนะนำให้ตั้งอุณหภูมิเครื่องปรับอากาศที่ 28 องศาเซลเซียส การปิดคอมพิวเตอร์ที่ไม่ได้ใช้ เรียกร้องให้ปรับเวลาทำงานให้เช้าขึ้น และใช้วันหยุดเพื่อการเดินทางพักผ่อนในหน้าร้อนให้มากขึ้นกว่าปกติ รัฐมนตรีจึงได้จัดการรณรงค์"ซูเปอร์คูลบิซ" เพื่อส่งเสริมให้พนักงานสวมใส่เสื้อผ้าที่เย็นสบายพอสำหรับความร้อนของหน้าร้อนภายในสำนักงาน อนุญาตให้มีการสวมเสื้อโปโลและรองเท้าผ้าใบ ขณะที่กางเกงยีนสีขาวและรองเท้าแตะนั้นขึ้นอยู่กับสถานการณ์จำเพาะ โดยวันที่ 1 มิถุนายน เป็นวันที่การรณรงค์โดยกระทรวงสิ่งแวดล้อมนั้นเริ่มขึ้นพร้อมด้วยการโฆษณาบนหนังสือพิมพ์เต็มหน้าและรูปภาพของข้าราชการกระทรวงสวมเสื้อโปโลและเสื้อหลากสีคาริยูชิของโอกินาวะนั่งอยู่ประจำที่โต๊ะ มีจัดการการรณรงค์นี้อีกครั้งใน ค.ศ. 2012 และ ค.ศ. 2013
สโมสรฟุตบอลนครราชสีมา มาสด้า ในฤดูกาล 2556

การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2556 เป็นการเข้าเล่นในไทยลีกดิวิชัน 1
 โควตาแข้งนอกใช้กฏลง 5 ลง 3+1 และจะมีโควตาผู้เล่นเอเซีย 1 คน ในรายซื่อตัวสำรอง
การแข่งขัน.
ไทยเอฟเอคัพ.
      ชนะ
      เสมอ
      แพ้
ไทยลีกคัพ.
      ชนะ
      เสมอ
      แพ้
 รอบ 8 ทีมสุดท้าย
 รอบรองชนะเลิศ
สโมสรฟุตบอลนครราชสีมา มาสด้า ในฤดูกาล 2557

การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2557 เป็นการเข้าเล่นในไทยลีกดิวิชัน 1
การแข่งขัน.
ไทยเอฟเอคัพ.
      ชนะ
      เสมอ
      แพ้
ไทยลีกคัพ.
      ชนะ
      เสมอ
      แพ้
 รอบ 8 ทีมสุดท้าย
 รอบรองชนะเลิศ
ตำบลโป่งตาลอง

โป่งตาลอง เป็นตำบลในอำเภอปากช่อง จังหวัดนครราชสีมา เป็นตำบลที่มีที่ราบสูงเอียงลอนคลื่นมีภูเขาอยู่ทางด้านเหนือของตำบล ทางด้านใต้เป็นเขตอุทยานแห่งชาติเขาใหญ่ ปัจจุบันพื้นที่รองรับการตั้งรีสอร์ท โรงแรม สถานที่ท่องเที่ยว 
ที่ตั้งและอาณาเขต.
ตำบลโป่งตาลอง มีอาณาเขตติดต่อกับเขตการปกครองข้างเคียง ดังนี้
ประวัติ.
โป่งตาลองเดิมเป็นหมู่บ้านในเขตตำบลหมูสี อำเภอสีคิ้ว ในปี พ.ศ. 2500 ทางราชการได้แยกตั้งกิ่งอำเภอปากช่อง ออกจากอำเภอสีคิ้ว โดยแยกตำบลปากช่อง ตำบลหมูสี ตำบลกลางดง ตำบลจันทึกมาตั้งรวม 4 ตำบล โป่งตาลองจึงเป็นหมู่บ้านในเขตตำบลหมูสี กิ่งอำเภอปากช่อง และต่อมาได้อยู่ในเขตของอำเภอปากช่องอย่างเป็นทางการในปี พ.ศ. 2501
ปี พ.ศ. 2525 ด้านทิศตะวันออกของตำบลหมูสี มีพื้นที่หมู่บ้านมากถึง 7 หมู่บ้าน จึงแยกพื้นที่หมู่ 2 บ้านหนองคุ้ม, หมู่ 9 บ้านโป่งตาลอง, หมู่ 12 บ้านสระน้ำใส, หมู่ 14 บ้านหนองจอก, หมู่ 15 บ้านโป่งไทร, หมู่ 16 บ้านปอหู และหมู่ 17 บ้านอีซ่อม ของตำบลหมูสี แยกตั้งออกเป็น ตำบลโป่งตาลอง เป็นตำบลลำดับที่ 8 ของทางอำเภอปากช่องจนถึงปัจจุบัน
การแบ่งเขตการปกครอง.
การปกครองส่วนภูมิภาค.
ตำบลโป่งตาลองแบ่งพื้นที่การปกครองออกเป็น 13 หมู่บ้าน ได้แก่
การศึกษา
การศาสนา
การสาธารณสุข
อื่นๆ
สถานที่สำคัญ.
การปกครองส่วนท้องถิ่น.
ท้องที่ตำบลโป่งตาลอง มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลโป่งตาลอง ครอบคลุมพื้นที่ตำบลโป่งตาลองทั้งหมด ซึ่งเป็นสภาตำบลโป่งตาลองที่จัดตั้งขึ้นในปี พ.ศ. 2525 และยกฐานะขึ้นเป็นองค์การบริหารส่วนตำบลโป่งตาลองในวันที่ 30 มกราคม พ.ศ. 2539
วัดเขาตลาด

วัดเขาตลาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าตะเกียบ อำเภอท่าตะเกียบ จังหวัดฉะเชิงเทรา ที่ดินตั้งวัดมีเนื้อที่ 15 ไร่ 
วัดเขาตลาดตั้งวัดเมื่อวันที่ 20 มิถุนายน พ.ศ. 2538 โดยมีนายเลียง นาถาดทอง เป็นผู้ขออนุญาตสร้างวัด ได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2545 มีเจ้าอาวาสรูปแรก คือ พระสมาน จนฺทโร และมีพระปลัดสว่าง สุจิตฺโต (ยังรัมย์) เป็นเจ้าอาวาสรูปปัจจุบัน
อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 17.5 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ศาลาการเปรียญกว้าง 14 เมตร ยาว 24 เมตร สร้างเมื่อ พ.ศ. 2529 เป็นอาคารไม้ กุฏิสงฆ์ จำนวน 5 หลัง เป็นอาคารไม้ 2 หลัง ครึ่งตึกครึ่งไม้ 3 หลัง นอกจากนั้นด้านการศึกษาทางวัดยังได้เปิดเป็นโรงเรียนพระปริยัติธรรมแผนกธรรม เปิดมาตั้งแต่ พ.ศ. 2542
วัดเขาถ้ำม้าร้อง

วัดเขาถ้ำม้าร้อง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลพงศ์ประศาสน์ อำเภอบางสะพาน จังหวัดประจวบคีรีขันธ์
วัดเขาถ้ำม้าร้องเป็นที่พักสงฆ์มาแต่นานตั้งแต่พระสงฆ์ชาวศรีลังกาและชาวอินเดียได้เดินทางเข้ามาเผยแผ่พุทธศาสนาในประเทศไทยและประเทศพม่า ใช้เป็นที่พักพิง ต่อมาในรัชสมัยพระบาทสมเด็จพระนั่งเกล้าเจ้าอยู่หัว เจ้าพระยาบดินทรเดชา (สิงห์ สิงหเสนี) ได้ออกปราบพวกโจรตามหัวเมืองต่าง ๆ ระหว่าง พ.ศ. 2385– 2387 เจ้าพระยาบดินทร์เดชาได้นำทัพมาพักที่หนองหัดไทย ปรากฏว่าม้าของท่านเจ้าพระยาบดินทร์เดชาได้หายไปแต่หาไม่พบ ได้ยินแต่เสียงม้าร้อง จึงเรียกภูเขานี้ว่า "เขาถ้ำม้าร้อง" วัดเขาถ้ำม้าร้องตั้งวัดเมื่อ พ.ศ. 2482 ได้รับพระราชทานวิสุงคามสีมาเมื่อ พ.ศ. 2501
ภายในวัดมีถ้ำอยู่หลายคูหา แต่ละห้องมีความงดงามด้วยหินงอกหินย้อย โดยเฉพาะมีหินที่มีรูปร่างลักษณะคล้ายหัวม้า มีบ่อน้ำทิพย์ซึ่งเป็นแหล่งน้ำศักดิ์สิทธิ์ที่ถูกนำไปใช้ในงานพิธีสำคัญต่าง ๆ ในถ้ำมีพระพุทธรูปปางสมาธิเรียงรายตลอดแนวและพระพุทธรูปปางไสยาสน์
ตำบลพญาเย็น

ตำบลพญาเย็น เป็นตำบลหนึ่งในอำเภอปากช่อง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลกลางดง และองค์การบริหารส่วนตำบลพญาเย็น
การปกครอง.
หมู่บ้าน.
ตำบลพญาเย็น แบ่งการปกครองออกเป็น 14 หมู่บ้าน คือ
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลพญาเย็นอยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลคลองม่วง

ตำบลคลองม่วง เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลคลองม่วง 
การปกครอง.
ตำบลคลองม่วง แบ่งการปกครองออกเป็น 22 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา 
สถานที่สำคัญ.
ตำบลคลองม่วงมีวัดทั้งหมด 5 แห่ง คือ
มาตางิ

มาตางิ (; โรมาจิ: "Matagi") หมายถึง กลุ่มนักล่าสัตว์แถบภูมิภาคโทโฮกุ ตั้งอยู่ทางทิศตะวันออกเฉียงเหนือของประเทศญี่ปุ่น พบได้ที่เมืองอานิ จังหวัดอากิตะ กระจายไปตามเขตป่าเทือกเขาชิรากามิซึ่งเป็นรอยต่อระหว่างจังหวัดอากิตะกับจังหวัดอาโอโมริ และพบได้บริเวณเมืองใกล้เคียง ชนกลุ่มนี้ล่ากวางและหมีมาตั้งแต่ยุคกลางเป็นต้นมา มีวัฒนธรรมใกล้เคียงกับชาวไอนุ ซึ่งเป็นชนพื้นเมืองซึ่งอาศัยอยู่ทางตอนเหนือของประเทศ โดยเฉพาะวัฒนธรรมการบูชาหมีที่มีความใกล้เคียงกับชาวไอนุมากที่สุด ครั้นหลังคริสต์ศตวรรษที่ 19 เป็นต้นมา มีการผลิตปืนไรเฟิลในประเทศเพิ่มขึ้น ความจำเป็นในการล่าหมีก็ลดลง วัฒนธรรมมาตางิก็หดหายลงไปตามลำดับ ขณะที่ภาษาย่อยมาตางิ ซึ่งเป็นภาษาเฉพาะกลุ่ม ได้กลายเป็นภาษาสูญแล้ว 
โดยชื่อ "มาตางิ" เป็นคำไอนุ มาจากคำว่า "มาตันกี" (matangi) หรือ "มาตันกีโตโน" (matangitono) แปลว่า "บุรุษแห่งเหมันตฤดู" หรือ "นายพราน" จากการศึกษาของอี (Lee) และฮาเซงาวะ (Hasegawa) ระบุว่า "มาตางิ" เป็นผู้สืบสันดานจากนายพรานและชาวประมงไอนุซึ่งอพยพลงมาจากเกาะฮกไกโดลงสู่เกาะฮนชู เพื่อล่าสัตว์ให้กับกลุ่มชนที่ใช้ภาษาญี่ปุ่นในท้องถิ่น พึงสังเกตจากการที่มาตางิใช้คำยืมจากภาษาไอนุสำหรับใช้เรียกชื่อสัตว์และภูมินามจำนวนมาก
การล่าสัตว์ของมาตางิถือเป็นวิถีชีวิตมิใช่ล่าสัตว์เป็นเกมกีฬา พวกเขาเชื่อว่าสัตว์ป่าคือของขวัญที่เทพเจ้าแห่งขุนเขาประทานลงมา มาตางิมีกรรมวิธีจัดการเนื้อสัตว์และการแล่ โดยหลังการฆ่า มาตางิจะมีบทสวดเฉพาะ สัตว์ป่าเหล่านี้จะได้รับการบูชา ไม่มีชิ้นส่วนใดถูกทิ้ง และดวงวิญญาณจะได้รับการปลอบประโลมเพื่อกลับไปสู่ขุนเขาอีกครั้ง
มาตางิอาศัยอยู่ในหมู่บ้านขนาดเล็กแถบชายป่าชายเขาในภูมิภาคโทโฮกุ ที่อำเภอนิชิตสึงารุและนากัตสึงารุ จังหวัดอาโอโมริ อำเภอคิตาอากิตะและเซ็มโบกุ จังหวัดอากิตะ อำเภอวางะ จังหวัดอิวาเตะ อำเภอนิชิโอคิตามะและสึรูโอกะ จังหวัดยามางาตะ อำเภอมูรากามิและนากาอูโอนูมะ จังหวัดนีงาตะ พวกเขาประกอบอาชีพเกษตรกรรมในช่วงฤดูเพาะปลูกและฤดูเก็บเกี่ยว หากเป็นฤดูหนาวและต้นฤดูใบไม้ผลิ พวกเขาจะรวมตัวกันไปล่าสัตว์สัปดาห์ละครั้ง ปัจจุบันมาตางิบางคนขัดแย้งกับนักอนุรักษ์สิ่งแวดล้อม เพราะข้อกังวลด้านการตัดไม้ทำลายป่าและการลดจำนวนลงของสัตว์บางชนิด มาตางิไม่สามารถล่าเลียงผาญี่ปุ่น เพราะเป็นสัตว์ป่าคุ้มครอง ส่วนการล่าหมียังคงดำเนินต่อไป หากแต่ต้องได้รับใบอนุญาตแบบพิเศษ
ตำบลหนองน้ำแดง

ตำบลหนองน้ำแดง เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองน้ำแดง ตั้งอยู่ห่างจากที่ว่าการอำเภอประมาณ 10 กิโลเมตร
การปกครอง.
ตำบลหนองน้ำแดง แบ่งการปกครองออกเป็น 22 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ฮิโนฮาระ

ฮิโนฮาระ  เป็นหมู่บ้านที่ตั้งอยู่ในส่วนตะวันตกของมหานครโตเกียว ประเทศญี่ปุ่น จากข้อมูลเมื่อวันที่ 1 เมษายน 2021 หมู่บ้านนี้มีประชากรประมาณ 2,101 คน มีความหนาแน่นของประชากร 20 คนต่อตารางกิโลเมตร และมีขนาดพื้นที่ทั้งสิ้น ฮิโนฮาระเป็นหน่วยการบริหารเดียวในโตเกียวในส่วนที่ไม่ใช่หมู่เกาะที่ยังมีรูปแบบเป็นเทศบาลหมู่บ้าน
ประชากร.
จากข้อมูลสำรวจสำมะโนประชากรของญี่ปุ่น จำนวนประชากรของฮิโนฮาระลดลงตั้งแต่ช่วงทศวรรษ 1950 และปัจจุบันเหลือน้อยกว่าครึ่งหนึ่งของเมื่อหนึ่งศตวรรษก่อน
การขนส่ง.
รถไฟ.
ฮิโรฮาระไม่มีรถไฟโดยสารให้บริการ การขนส่งสาธารณะหลักคือรถประจำทาง โดยมีบริการรถประจำทางตามกำหนดเวลามายังฮิโรฮาระจากสถานีรถไฟมูซาชิ-อิตสึไกจิในนครอากิรูโนะ ซึ่งเป็นสถานีปลายทางในเส้นทางรถไฟสายอิตสึไกจิของบริษัทรถไฟญี่ปุ่นตะวันออก 
ทางหลวง.
ฮิโรฮาระไม่มีทางด่วนและไม่มีทางหลวงแผ่นดินผ่าน มีเพียงทางหลวงโตเกียวหมายเลข 33, 205, และ 206
นีกอลา แฌ็สเกียร์

นีกอลา แฌ็สเกียร์ (เกิด 9 พฤษภาคม ค.ศ. 1971) เป็นนักออกแบบแฟชั่นชาวฝรั่งเศส-เบลเยียม เป็นผู้อำนวยการฝ่ายสร้างสรรค์แผนกเครื่องแต่งกายสตรีของหลุยส์ วิตตอง (ซึ่งมีเจ้าของคือแอลวีเอ็มเอช) มาตั้งแต่ ค.ศ. 2013
ชีวิตวัยเด็ก.
แฌ็สเกียร์เกิดที่เมืองกอมีน จังหวัดนอร์ (พรมแดนฝรั่งเศส-เบลเยียม) เป็นลูกคนเล็กในบรรดาลูกชายสองคนของเจ้าของและผู้จัดการสนามกอล์ฟชาวเบลเยียมที่พูดภาษาฝรั่งเศส และแม่ชาวฝรั่งเศสที่รักแฟชั่น เขาเติบโตขึ้นมาในเมืองลูเดิง จังหวัดเวียน ตั้งแต่อายุยังน้อย แฌ็สเกียร์ชอบและฝึกฝนกีฬา เช่น การขี่ม้า การฟันดาบ และว่ายน้ำ
เมื่อยังเด็ก แฌ็สเกียร์ประกาศว่าเขาอยากเป็นนักออกแบบ เขายอมรับว่านี่คือความปรารถนาที่จะทำอะไรบางอย่างที่แตกต่างจากพ่อแม่ของเขา เมื่ออายุได้ 12 ปี เขาร่างแบบชุดเดรสในหนังสือเรียนของเขา ทำชุดจากผ้าม่านของแม่ และออกแบบต่างหูจากโคมระย้าคริสตัลของยาย/ย่า
ด้วยความช่วยเหลือจากพ่อของเขา แฌ็สเกียร์ได้รวบรวมผลงานภาพแบบร่างและส่งไปพร้อมกับจดหมายแนะนำตัวเองถึงนักออกแบบหลายคน เขาฝึกงานอย่างขยันขันแข็งในช่วงปิดภาคเรียน เมื่ออายุ 14 ปี เขาฝึกงานกับอาแญ็ส เบ. นักออกแบบชาวฝรั่งเศส และได้รับค่าจ้างเป็นเสื้อผ้า จากนั้นเขาไปฝึกงานกับกอรีน กอบซง เขาตัดสินใจว่าแฟชั่นเป็นเรื่องยากและกลับบ้านเพื่อเรียนให้จบ
อาชีพ.
หลังจากจบการศึกษาจากโรงเรียนมัธยมตอนอายุ 18 ปี แฌ็สเกียร์ได้ลาออกจากโรงเรียนศิลปะเพื่อทำงานเป็นผู้ช่วยของฌ็อง-ปอล กาลตีเย ดีไซเนอร์ชื่อดังตั้งแต่ปี ค.ศ. 1990 ถึง ค.ศ. 1992
ตำบลขุย

ตำบลขุย เป็นตำบลหนึ่งในอำเภอลำทะเมนชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองบัววง และเทศบาลตำบลขุย
การปกครอง.
หมู่บ้าน.
ตำบลขุย แบ่งการปกครองออกเป็น 10 หมู่บ้าน คือ
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลขุย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลไพล (อำเภอลำทะเมนชัย)

ตำบลไพล เป็นตำบลหนึ่งในอำเภอลำทะเมนชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองบัววง และเทศบาลตำบลไพล
การปกครอง.
หมู่บ้าน.
ตำบลไพล แบ่งการปกครองออกเป็น 10 หมู่บ้าน คือ
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลไพล อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลบ้านยาง (อำเภอลำทะเมนชัย)

ตำบลบ้านยาง เป็นตำบลแห่งหนึ่ง ตั้งอยู่ในอำเภอลำทะเมนชัย จังหวัดนครราชสีมา พื้นที่ทั้งหมดอยู่ในความรับผิดชอบของ เทศบาลตำบลบ้านยาง ตั้งอยู่ห่างจากอำเภอลำทะเมนชัย 20 กิโลเมตร
การปกครอง.
ตำบลบ้านยาง แบ่งการปกครองออกเป็น 17 หมู่บ้าน คือ
<templatestyles src="Div col/styles.css"/>
 โรงเรียน จำนวน 6 แห่ง
 ศูนย์พัฒนาเด็กเล็กก่อนวัยเรียน 
 วัด มีทั้งหมด 12 แห่ง
 โรงพยาบาลส่งเสริมสุขภาพตำบล 1 แห่ง
ตำบลช่องแมว

ตำบลช่องแมว เป็นตำบลแห่งหนึ่ง ตั้งอยู่ในอำเภอลำทะเมนชัย จังหวัดนครราชสีมา พื้นที่ทั้งหมดอยู่ในความรับผิดชอบของ เทศบาลตำบลช่องแมว ตั้งอยู่ห่างจากอำเภอลำทะเมนชัย 12 กิโลเมตร
การปกครอง.
ตำบลช่องแมว แบ่งการปกครองออกเป็น 22 หมู่บ้าน คือ
<templatestyles src="Div col/styles.css"/>
 โรงเรียน จำนวน 6 แห่ง
 ศูนย์พัฒนาเด็กเล็กก่อนวัยเรียน 
 วัด
รักนาร์ โลดโบรก

รักนาร์ โลดโบรก  เป็นวีรบุรุษชาวไวกิงในตำนาน และเป็นกษัตริย์แห่งเดนมาร์กและสวีเดนในตำนาน เขาเป็นที่รู้จักจากกวีนิพนธ์นอร์สโบราณของสมัยไวกิง นิยายซากาในภาษาไอซ์แลนด์ และพงศาวดารเกือบร่วมสมัย ตามวรรณกรรมดั้งเดิม รักนาร์ได้สร้างชื่อเสียงโด่งดังให้กับตัวเขาเองด้วยการบุกเข้าโจมตีหมู่เกาะอังกฤษและจักรวรรดิโรมันอันศักดิ์สิทธิ์หลายครั้งในคริสต์ศตวรรษที่ 9 เขายังปรากฎในตำนานนอร์ส และซากาเชิงตำนานอย่าง "เรื่องเล่าของบุตรชายแห่งรักนาร์"  และ "เศษเสี้ยวของซากาว่าด้วยกษัตริย์โบราณบางพระองค์"  กล่าวว่า บิดาของรักนาร์ โลดโบรก เป็นกษัตริย์แห่งสวีเดนในตำนาน มีพระนามว่าซิกูร์เดอร์ ริงเกอร์
กีฬาฟุตซอลในซีเกมส์ 2021 – ทีมหญิง

ฟุตซอล ทีมหญิง ใน ซีเกมส์ 2021 มีขึ้นระหว่างวันที่ 15–29 พฤษภาคม 2565 ในประเทศเวียดนาม ในรายการแข่งขันทัวร์นาเมนต์นี้มี 4 ทีมจากเอเชียตะวันออกเฉียงใต้ลงเล่นในประเภททีมหญิง. อินโดนีเซียถอนทีมออกจากการแข่งขันหลังจากการจับสลาก.
แมตช์ทั้งหมดจะลงเล่นที่ สนามกีฬาในร่มจังหวัดห่านาม ในฝูลี้ ห่านาม.
ตารางการแข่งขัน.
ด้านล่างนี้คือตารางการแข่งขันสำหรับการแข่งขันฟุตซอลทีมหญิง:
ประเทศที่เข้าร่วม.
สี่ทีมด้านล่างนี้เข้าร่วมสำหรับการแข่งขัน.
<templatestyles src="Div col/styles.css"/>
การจับสลาก.
ไม่มีการจับสลากอย่างเป็นทางการนับตั้งแต่มี 4 ทีมที่เข้าร่วมสำหรับการแข่งขันนี้. ทุกทีมทั้งหมดจับสลากโดยอัตโนมัติอยู่ในหนึ่งกลุ่ม.
ผู้ทำประตู.
มีการทำประตู 28 จากการแข่งขัน 6 เฉลี่ย ต่อนัด ผู้เล่นที่อยู่ใน ตัวหนา คือยังอยู่ในระบบการแข่งขัน
การทำประตู 3 ครั้ง
บุญญา หลีเหลด

บุญญา หลีเหลด (เกิด 7 มกราคม พ.ศ. 2493) หัวหน้าพรรคภราดรภาพ อดีตสมาชิกวุฒิสภาจังหวัดสงขลา และอดีตประธานที่ปรึกษาพรรคภราดรภาพ
ประวัติ.
บุญญา หลีเหลด เกิดเมื่อวันที่ 7 มกราคม พ.ศ. 2493 ที่ตำบลจะโหนง อำเภอจะนะ จังหวัดสงขลา สำเร็จการศึกษาปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ และปริญญาโท รัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์
บุญญา หลีเหลด เคยรับราชการครูเป็นอาจารย์ใหญ่โรงเรียนบ้านท่าหมาก และเคยประจำสำนักงานศึกษาธิการอำเภอ
การเมือง.
บุญญา หลีเหลด ลงสมัครรับเลือกตั้งสมาชิกวุฒิสภาจังหวัดสงขลาในการเลือกตั้งสมาชิกวุฒิสภาไทยเป็นการทั่วไป พ.ศ. 2543 และได้รับเลือกตั้งเป็นสมัยแรก
ต่อมา บุญญา ได้เข้าร่วมงานการเมืองกับพรรคพลังประชาชน และร่วมกิจกรรมทางการเมืองกับกลุ่มแนวร่วมประชาธิปไตยต่อต้านเผด็จการแห่งชาติ
บุญญา หลีเหลด เข้าร่วมงานกับพรรคภราดรภาพ ในปี 2557 เขาลงสมัครรับเลือกตั้ง ส.ส.แบบบัญชีรายชื่อ ลำดับที่ 2 และได้รับแต่งตั้งเป็นประธานที่ปรึกษาพรรค 
เขาได้รับการทาบทามให้เข้าร่วมงานกับพรรคประชาชาติ และลงสมัครรับเลือกตั้ง ลำดับที่ 20 ในการเลือกตั้ง พ.ศ. 2562 ต่อมาเขาลาออกจากพรรคประชาชาติ ในปี 2562 และย้ายไปสังกัดพรรคภราดรภาพอีกครั้ง ต่อมาในปี 2564 เขาได้รับเลือกเป็นหัวหน้าพรรคภราดรภาพ แทน ร.อ.รชฏ พิสิษฐบรรณกร
บันไดนัมโกะฟิล์มเวิร์กส

บริษัท บันไดนัมโกะฟิล์มเวิร์กส จำกัด (; โรมาจิ: "Kabushiki gaisha Bandai Namuko Firumuwākusu") หรือชื่อเดิม บริษัทซันไรส์ จำกัด  เป็นบริษัทสัญชาติญี่ปุ่นที่ประกอบกิจการที่เกี่ยวข้องกับอนิเมะ ก่อตั้งขึ้นในเดือนกันยายน พ.ศ. 2515 ตั้งอยู่ในเขตซูงินามิ กรุงโตเกียว ชื่อเดิมคือ นิปปงซันไรส์ (Nippon Sunrise) และ ซันไรส์สตูดิโอ (Sunrise Studio)
แผนกหลักของบริษัทนี้คือ ซันไรส์ ที่มีชื่อเสียงจากอนิเมะต้นฉบับที่ได้รับความนิยม เช่น "กันดั้ม", "คาวบอย บีป๊อป", "อีเดียน หุ่นจอมทัพ", "โวท่อม", "วาตารุ เทพบุตรสองโลก", "ซามูไรทรูปเปอร์", "ไซเบอร์ฟอร์มูล่า", "ครัชเกียร์ เทอร์โบ", "The Vision of Escaflowne", "เลิฟไลฟ์!", "วิชฮันเตอร์โรบิน", "ไมฮิเมะ ศึกศาสตราเจ้าหญิงแห่งดวงดาว", "ไม-โอโตเมะ ศึกอัญมณีสาวน้อยแห่งดวงดาว", "โค้ด กีอัส การปฏิวัติของลูลูซ", "ไทเกอร์แอนด์บันนี" และ "Cross Ange: Rondo of Angels and Dragon" รวมไปถึงงานดัดแปลงจากนวนิยายเช่น "เครสออฟเดอะสตาร์", "เดอร์ตีแพร์", "Horizon in the Middle of Nowhere" และ "แอกเซลเวิลด์" และมังงะเช่น "ซิตี้ฮันเตอร์", "อินุยาฉะ เทพอสูรจิ้งจอกเงิน", "แหกกฏ ตะลุยจักรวาล", "แชมเปี้ยนเจปัง สูตรดังเขย่าโลก", "จินตนาการเหนือโลก", "เคโรโระ ขบวนการอ๊บอ๊บป่วนโลก", "กินทามะ" และ "ผู้ผนึกมาร" การผลิตอนิเมะของซันไรส์มักจะมีการเคลื่อนไหวและฉากแอกชันที่ลื่นไหล และแฟน ๆ หลายคนอ้างถึงคุณภาพของงานของพวกเขาว่าเป็น "Sunrise Smooth"
ในเดือนกุมภาพันธ์ พ.ศ. 2565 บันไดนัมโกะโฮลดิ้งส์ ในฐานะบริษัทแม่ ได้ประกาศเปลี่ยนตราสัญลักษณ์ของกลุ่มบริษัทขึ้นใหม่ และทำการปรับโครงสร้างธุรกิจที่เกี่ยวเนื่องกับงานทรัพย์สินทางปัญญา โดยซันไรส์ได้รับโอนกิจการธุรกิจวิดีโอของบันไดนัมโกะอาร์ตส และ บันไดนัมโกะไรท์สมาร์เก็ตติง ในลักษณะการควบบริษัท และเปลี่ยนชื่อบริษัทเป็น บันไดนัมโกะฟิล์มเวิร์กส ขณะที่ธุรกิจเพลงของบันไดนัมโกะอาร์ตส ก็ได้รับโอนกิจการของบันไดนัมโกะไลฟ์ครีเอทีฟ และซันไรส์มิวสิก ด้วยการควบ และเปลี่ยนชื่อเป็น บันไดนัมโกะมิวสิคไลฟ์ ส่วนชื่อซันไรส์เป็นเพียงแค่ชื่อสำหรับแบรนด์สำหรับอนิเมะเท่านั้น
ตำบลโนนอุดม (อำเภอเมืองยาง)

ตำบลโนนอุดม เป็นตำบลหนึ่งในอำเภอเมืองยาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนอุดม ตั้งอยู่ห่างจากที่ว่าการอำเภอประมาณ 10 กิโลเมตร
การปกครอง.
ตำบลโนนอุดม แบ่งการปกครองออกเป็น 9 หมู่บ้าน คือ
<templatestyles src="Div col/styles.css"/>
 การศึกษา
ตำบลกระเบื้องนอก

ตำบลกระเบื้องนอก เป็นตำบลหนึ่งในอำเภอเมืองยาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกระเบื้องนอก ตั้งอยู่ห่างจากที่ว่าการอำเภอประมาณ 10 กิโลเมตร
การปกครอง.
ตำบลกระเบื้องนอก แบ่งการปกครองออกเป็น 13 หมู่บ้าน คือ
<templatestyles src="Div col/styles.css"/>
ตำบลละหานปลาค้าว

ตำบลละหานปลาค้าว เป็นตำบลหนึ่งในอำเภอเมืองยาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลละหานปลาค้าว ตั้งอยู่ห่างจากที่ว่าการอำเภอประมาณ 16 กิโลเมตร
การปกครอง.
ตำบลละหานปลาค้าว แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
กีฬาอีสปอร์ตในซีเกมส์ 2021

กีฬาอีสปอร์ตในซีเกมส์ 2021 จัดขึ้นที่ ศูนย์ประชุมแห่งชาติเวียดนาม ในฮานอย ประเทศเวียดนาม มีขึ้นระหว่างวันที่ 13–22 พฤษภาคม 2565 เป็นครั้งที่สองที่การแข่งขันกีฬาอีสปอร์ตจะมีการมอบเหรียญรางวัลในการแข่งขันกีฬาที่รับรองโดยคณะกรรมการโอลิมปิกสากล
การแข่งขันกีฬาอีสปอร์ตมีทั้งหมดสิบเหรียญทอง ประกอบเกมที่แข่งขัน 8 เกม รวม 10 การแข่งขัน โดยมี 2 เกมที่มี 2 การแข่งขัน คือ เกม แบ่งการแข่งขันเป็นประเภททีมชายและทีมหญิง และ เกมเพลเยอร์อันโนนส์แบตเทิลกราวดส์ แบ่งการแข่งขันเป็นประเภทบุคคลและประเภททีม โดยที่การแข่งขันถูกรับรองโดย สมาคมสันทนาการและกีฬาอีสปอร์ตแห่งประเทศเวียดนาม
เดิมที ได้มีข้อบังคับเกี่ยวกับการจำกัดอายุโดยมีการกำหนดให้นักกีฬามีอายุอย่างน้อย 18 ปี ภายหลังนักกีฬาที่มีอายุอย่างน้อย 12 ปีมีสิทธิ์เข้าแข่งขันได้
สนามแข่งขัน.
กีฬาอีสปอร์ตในซีเกมส์ 2021 จัดขึ้นที่ศูนย์ประชุมแห่งชาติเวียดนาม ฮานอย ประเทศเวียดนาม
ตารางการแข่งขัน.
ด้านล่างนี้คือตารางการแข่งขันสำหรับการแข่งขันกีฬาอีสปอร์ตซีเกมส์ 2021
ตำบลช่อระกา

ตำบลช่อระกา เป็นตำบลหนึ่งในอำเภอบ้านเหลื่อม จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลช่อระกา ตั้งอยู่ห่างจากที่ว่าการอำเภอประมาณ 16 กิโลเมตร
การปกครอง.
ตำบลช่อระกา แบ่งการปกครองออกเป็น 9 หมู่บ้าน คือ
<templatestyles src="Div col/styles.css"/>
ประวัติความเป็นมา.
เดิมตำบลช่อระกาเป็นหมู่บ้านในเขตการปกครองของอำเภอคงต่อมาปี พ.ศ.2519 กระทรวงมหาดไทยได้ประกาศยกฐานะตำบลช่อระกาตำบลวังโพธิ์ ตำบลบ้านเหลื่อมและตำบลโคกกระเบื้อง ขึ้นเป็นกิ่งอำเภอบ้านเหลื่อมเมื่อวันที่ 27 กันยายน 2519 และเป็นอำเภอบ้านเหลื่อมจนถึงปัจจุบัน
ตำบลช่อระกาเป็นตำบล 1 ใน4 ตำบลของอำเภอบ้านเหลื่อมซึ่งแยกจากตำบลวังโพธิ์ซึ่งปัจจุบันแยกการปกครองออกเป็น9หมู่บ้านและได้ยกฐานะจากสภาตำบลช่อระกาเป็นองค์การบริหาร-ส่วนตำบลช่อระกาเมื่อปีพ.ศ.2539
 การศึกษา 
 การสาธารณสุข
 การศาสนา
ตำบลบ้านเหลื่อม

บ้านเหลื่อม เป็นตำบลหนึ่งในอำเภอบ้านเหลื่อม จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลบ้านเหลื่อม และองค์การบริหารส่วนตำบลบ้านเหลื่อม
การปกครอง.
หมู่บ้าน.
ตำบลบ้านเหลื่อม แบ่งการปกครองออกเป็น 8 หมู่บ้าน คือ
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลบ้านเหลื่อมอยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลวังโพธิ์

วังโพธิ์ เป็นตำบลหนึ่งในอำเภอบ้านเหลื่อม จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลบ้านเหลื่อม และองค์การบริหารส่วนตำบลวังโพธิ์
การปกครอง.
หมู่บ้าน.
ตำบลวังโพธิ์ แบ่งการปกครองออกเป็น 6 หมู่บ้าน คือ
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลวังโพธิ์ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลโคกกระเบื้อง

โคกกระเบื้อง เป็นตำบลหนึ่งในอำเภอบ้านเหลื่อม จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลบ้านเหลื่อม และองค์การบริหารส่วนตำบลโคกกระเบื้อง
การปกครอง.
หมู่บ้าน.
ตำบลโคกกระเบื้อง แบ่งการปกครองออกเป็น 16 หมู่บ้าน คือ
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลโคกกระเบื้อง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
การฟื้นฟูถงจื้อ

การฟื้นฟูถงจื้อ (#เปลี่ยนทาง 1860–1874) เป็นความพยายามที่จะยับยั้งความเสื่อมโทรมของราชวงศ์ชิง ความเป็นจริงอันโหดร้ายของสงครามฝิ่น สนธิสัญญาที่ไม่เท่าเทียมกัน และการจลาจลครั้งใหญ่ในช่วงกลางศตวรรษของกบฏไท่ผิง ทำให้ขุนนางของราชวงศ์ชิงเริ่มตระหนักถึงความจำเป็นในการเสริมความแข็งแกร่งให้กับจีน การฟื้นฟูถงจื้อได้รับการตั้งชื่อตามพระนามของจักรพรรดิถงจื้อ อย่างไรก็ตาม การฟื้นฟูซึ่งใช้ "ความรู้เชิงทฤษฎี" ควบคู่กับความคิดแบบเก่านั้นไม่ใช่การปรับให้ทันสมัย นักวิชาการเลยตั้งข้อสงสัยว่า การฟื้นฟูถงจื้อเป็นการยับยั้งการเสื่อมถอยของราชวงศ์หรือเป็นเพียงแค่การชะลอการเสื่อมถอยที่หลีกเลี่ยงไม่ได้
หมายเหตุ.
<templatestyles src="Reflist/styles.css" />